-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

ลักษณะธุรกิจ

ในระยะเริ่มแรก บริษัทดำเนินธุรกิจพัฒนาอสังหาริมทรัพย์ประเภทบ้านเดี่ยว และทาวน์เฮ้าส์
ในลักษณะโครงการบ้านจัดสรร ต่อมาจึงขยายธุรกิจสู่อาคารชุดและอาคารสำนักงาน ซึ่งปัจจุบัน
บริษัทจะเน้นการขายทั้งบ้านพร้อมที่ดินและอาคารชุดพักอาศัย

สำหรับปี 2549 บริษัทมีนโยบายที่จะขายบ้านทั้งบ้านสร้างเสร็จก่อนขาย และบ้านสั่งสร้าง
ทั้งนี้ส่วนใหญ่จะขายบ้านที่กำลังก่อสร้างใกล้เสร็จ
เพื่อให้ลูกค้าได้เห็นบ้านในระหว่างสร้างและมีความมั่นใจว่าบ้านจะสร้างเสร็จตามกำหนด
กรณีนี้บริษัทสามารถควบคุมต้นทุนและเวลาก่อสร้างได้โดยไม่ผิดข้อตกลงกับลูกค้า
มีความเสี่ยงที่สินค้าจะค้างสต็อกน้อย และมีต้นทุนดอกเบี้ยจ่ายที่ใช้ในโครงการต่ำ
สำหรับลูกค้าที่ต้องการบ้านสร้างเสร็จบริษัทก็มีบ้านขายให้
หรือหากลูกค้าต้องการเลือกทำเลก็สั่งสร้างบ้านใหม่ได้ นอกจากนี้
บริษัทจะมุ่งเน้นพัฒนาโครงการปัจจุบันด้วยการเปิดขายในเฟสใหม่ต่อเนื่องจากที่มีอยู่ 18 โครงการ
ณ 31 ธันวาคม 2548 รวมทั้งการเปิดตัวโครงการใหม่อีก 8 โครงการ ปี 2549
ซึ่งประกอบด้วยโครงการแนวสูง 3 โครงการ และโครงการแนวราบอีก 5 โครงการ
ซึ่งเป็นโครงการบ้านเดี่ยวและทาวน์เฮ้าส์

3.1 ลักษณะผลิตภัณฑ์หรือบริการ

3.1.1 รายละเอียดและลักษณะของโครงการ

บริษัท ศุภาลัย จำกัด (มหาชน)
ดำเนินธุรกิจพัฒนาอสังหาริมทรัพย์ในระยะแรกจากการสร้างบ้านเดี่ยว และทาวน์เฮ้าส์
ในลักษณะโครงการบ้านจัดสรร ต่อมาจึงขยายธุรกิจสู่อาคารชุดและอาคารสำนักงาน
ปัจจุบันบริษัทมีนโยบายที่จะสร้างบ้านพร้อมขายประมาณร้อยละ 30 ของเฟสที่กำลังเปิดขาย
เพื่อรองรับปริมาณความต้องการของลูกค้าที่ต้องการโอนบ้านพร้อมอยู่

สำหรับการขยายธุรกิจของบริษัทในปี 2549 มุ่งเน้นพัฒนาโครงการปัจจุบันซึ่งมีอยู่ 18 โครงการ
ซึ่งคาดว่าจะขายได้หมดภายใน 2-3 ปี และมีโครงการใหม่ที่จะเปิดตัวในปี 2549
ทั้งแนวราบและแนวสูงทั้งหมด 8 โครงการ
นอกจากนี้บริษัทอยู่ระหว่างหาที่ดินซึ่งมีทำเลอยู่ใจกลางศูนย์ธุรกิจและที่ดินใกล้ระบบขนส่งมวลชน
เพื่อพัฒนาโครงการอาคารสูงประเภทที่อยู่อาศัย (Residential Condominium)
บ้านเดี่ยวและทาวน์เฮ้าส์ สำหรับโครงการที่เสร็จสมบูรณ์ โครงการที่อยู่ระหว่างการขาย
และโครงการที่กำลังจะเปิดขาย ณ วันที่ 31 ธันวาคม 2548 มีดังนี้

[TABLE]

ที่มา: บริษัท ศุภาลัย จำกัด (มหาชน)

หมายเหตุ: * ยูนิตคงเหลือ คือ ยูนิตที่ยังไม่มีการซื้อขาย และที่ยังไม่ได้ส่งมอบให้ลูกค้า

** จำนวนยูนิตไม่นับรวมโครงการศุภาลัย แกรนด์ ทาวเวอร์ ซึ่งมีพื้นที่รวม 41,469.37 ตร.ม.

บริษัทย่อยของบริษัทมีโครงการที่เสร็จสมบูรณ์ 1 โครงการ อำเภอหาดใหญ่ จังหวัดสงขลา
และมีโครงการที่ดำเนินการและอยู่ระหว่างการขาย 4 โครงการ
โดยมุ่งเน้นการพัฒนาโครงการแนวราบและมีโครงการที่อยู่ระหว่างดำเนินการและกำลังจะเปิดขาย
1 โครงการ ที่ริมอ่าวปอ จังหวัดภูเก็ต ตามรายละเอียดดังนี้

(1) บริษัท หาดใหญ่นครินทร์ จำกัด

[TABLE]

ที่มา: บริษัท หาดใหญ่นครินทร์ จำกัด

(2) บริษัท ศุภาลัยอิสาน จำกัด

[TABLE]

ที่มา: บริษัท ศุภาลัยอิสาน จำกัด

(3) บริษัท ภูเก็ตเอสเตท จำกัด

[TABLE]

ที่มา: บริษัท ภูเก็ต เอสเตท จำกัด

หมายเหตุ: L = ที่ดินเปล่า DH = บ้านเดี่ยว

SH = ร้านค้า CD = คอนโดมิเนียม,อาคารชุด

DP = บ้านแฝด TH = ทาวน์เฮ้าส์

CB = อาคารพาณิชย์ HT = โรงแรม

RS = รีสอร์ท OT = อาคารสำนักงาน

3.1.2 ผลกระทบต่อสิ่งแวดล้อม

บริษัทได้จัดให้มีระบบสาธารณูปโภคของโครงการให้ถูกต้องตามกฎหมายที่เกี่ยวข้องกับการจัดสรรที่ดิน
รวมทั้งการศึกษาผลกระทบสิ่งแวดล้อมภายในโครงการตามที่กฎหมายกำหนด
ทางบริษัทได้ดำเนินการศึกษาและจัดทำสาธารณูปโภคต่างๆ ให้สอดคล้องกับผลการศึกษาดังกล่าว
สำหรับโครงการที่ไม่กำหนดให้ต้องจัดทำการศึกษาผลกระทบต่อสิ่งแวดล้อม
ทางบริษัทก็คำนึงถึงผลกระทบสิ่งแวดล้อมและชุมชนใกล้เคียง
โดยเฉพาะอย่างยิ่งคุณภาพน้ำทิ้งจากโครงการ
บริษัทจัดให้มีระบบบำบัดน้ำเสียในครัวเรือนทุกหลังก่อนระบายลงสู่ท่อระบายน้ำของโครงการ
และมีบ่อสำหรับตรวจสอบคุณภาพน้ำให้ได้มาตรฐานตามที่กำหนดก่อนระบายน้ำลงสู่ทางน้ำสาธารณะ
เพื่อไม่ให้มีผลกระทบต่อแหล่งน้ำสาธารณะและชุมชนข้างเคียง

2.  การตลาดและภาวะการแข่งขัน

กลยุทธ์ทางการตลาดของบริษัทที่ใช้ในการสร้างความได้เปรียบเชิงการแข่งขัน

จากการที่โครงสร้างธุรกิจพัฒนาอสังหาริมทรัพย์ในประเทศไทยประกอบด้วยผู้ประกอบการพัฒนาอสังหาริมทรัพย์
จำนวนมากและหลากหลายขนาด ซึ่งเป็นตลาดแข่งขันสมบูรณ์ (Perfect Competition)
ประกอบกับพฤติกรรมผู้บริโภคในปัจจุบันที่ใช้เวลาในการตัดสินใจ และมีผู้ขายให้เลือกเป็นจำนวนมาก
ทำให้ผู้ประกอบการต่างๆ มีการแข่งขันกันทั้งในด้านการออกแบบ คุณภาพ บริการ
สภาพแวดล้อมและสิ่งอำนวยความสะดวกภายในโครงการ มากกว่าการแข่งขันกันในด้านราคา
ดังนั้นบริษัทจึงได้กำหนดกลยุทธ์ในการแข่งขันของบริษัทไว้ดังนี้

-   เน้นคุณภาพสินค้าและบริการควบคู่ไปกับการควบคุมต้นทุน
    เพื่อให้เกิดความได้เปรียบด้านผลิตภัณฑ์ ราคาและความพึงพอใจของลูกค้า

-   ผลิตสินค้าและบริการที่ดีเพียบพร้อม
    ซึ่งจะก่อให้เกิดผลตอบแทนหรือผลประโยชน์ทั้งทางตรงและทางอ้อมที่สามารถตอบสนองความต้องการของทุกฝ่ายที่เกี่ยวข้อง
    (Stakeholder) ได้แก่ ลูกค้า ผู้ถือหุ้น พนักงาน คู่ค้า และสังคม

-   ผลิตสินค้าครอบคลุมที่อยู่อาศัยหลายประเภท เช่น บ้านเดี่ยว บ้านแฝด ทาวน์เฮ้าส์
    คอนโดมิเนียม และหลากหลายทำเลทั่วกรุงเทพมหานครและปริมณฑลรวมถึงต่างจังหวัด
    เพื่อเป็นการสนองความต้องการของตลาดและเป็นการกระจายความเสี่ยงในการลงทุน

-   มีการบริหารงานที่มีความยืดหยุ่น ความคล่องตัว และความคิดสร้างสรรค์
    เพื่อก้าวขึ้นสู่การเป็นผู้นำทางด้านการพัฒนาที่ดินและการค้าอสังหาริมทรัพย์

-   ผลิตสินค้าทั้งแบบสร้างเสร็จพร้อมขาย ขายระหว่างก่อสร้างและสั่งสร้าง

-   มุ่งเน้นที่จะพัฒนาโครงการและการก่อสร้างที่อยู่ระหว่างดำเนินการให้แล้วเสร็จ
    และส่งมอบให้แก่ลูกค้าตามกำหนด
    พร้อมทั้งขยายโครงการใหม่เพิ่มเติมให้สอดคล้องกับภาวะเศรษฐกิจและความต้องการของตลาดในขณะนั้น

-   พัฒนาสภาวะแวดล้อม สิ่งอำนวยความสะดวก และสังคมรอบพื้นที่ที่บริษัทจัดทำโครงการต่างๆ
    ตลอดจนให้การสนับสนุนกิจกรรมของสถาบันหรือมูลนิธิเพื่อการกุศลต่างๆ
    เพื่อช่วยเหลือสังคมให้ดีขึ้น

จุดขายของบ้าน “ศุภาลัย” ได้แก่ การเลือกทำเลที่มีศักยภาพ
มีการออกแบบที่สวยงามเน้นประโยชน์ใช้สอยควบคู่กับความมั่นคงแข็งแรงคงทนในระยะยาว
ไม่มีพื้นที่สูญเปล่า กันแดดกันฝนได้ดี พรั่งพร้อมด้วยสิ่งอำนวยความสะดวกครบครัน
ตลอดจนมีกิจกรรมส่งเสริมความสัมพันธ์ในครอบครัว ชุมชนในโครงการ
และสังคมรอบพื้นที่ที่จัดทำโครงการ โดยรูปแบบบ้านจะมีลักษณะ MODERN-CLASSIC ดูไม่ล้าสมัย
สวยทน สวยนาน
นอกจากนี้บริษัทยังมีทีมงานเพื่อทำการตรวจสอบทุกขั้นตอนของการก่อสร้างและติดสติ๊กเกอร์ผ่านการตรวจสอบคุณภาพ
(QC STICKER) เป็นแห่งแรก เพื่อตรวจสอบก่อนการส่งมอบบ้านให้กับลูกค้า ทั้งนี้
โครงการบ้านจัดสรรทุกโครงการของบริษัทได้รับการรับรองระบบคุณภาพตามมาตรฐาน ISO 9001
: 2000 และในการดำเนินการ บริษัทจะยึดหลักคุณภาพ 5 คุณภาพ อันได้แก่ สินค้าที่มีคุณภาพ
บริการที่มีคุณภาพ เอกสารที่มีคุณภาพ บุคลากรที่มีคุณภาพ และการประชาสัมพันธ์ที่มีคุณภาพ

ภาวะอุตสาหกรรม

ธุรกิจพัฒนาอสังหาริมทรัพย์เป็นธุรกิจที่มีการขยายตัวไปในทิศทางเดียวกันกับภาวะเศรษฐกิจของประเทศ
โดยในปี 2549 คาดว่าจะมีการขยายตัวอย่างต่อเนื่องจากปี 2548
โดยมีปัจจัยสำคัญที่เป็นแรงสนับสนุนคือ
อัตราดอกเบี้ยเงินกู้ที่อยู่อาศัยในตลาดที่อยู่ในระดับต่ำและการแข่งขันของสถาบันการเงินที่อำนวยสินเชื่อรายย่อยเพื่อซื้อที่อยู่อาศัย
ดังจะเห็นได้ว่าจำนวนที่อยู่อาศัยที่สร้างเสร็จและจดทะเบียนในกรุงเทพมหานคร และอีก 5
จังหวัดในเขตปริมณฑลในปี 2547 มีการจดทะเบียนเพิ่มขึ้นจากปีก่อนหน้าถึงร้อยละ 24.1
โดยประเภทบ้านเดี่ยว มีการขยายตัวเพิ่มมากที่สุด และคาดว่าปี 2548
ตัวเลขการจดทะเบียนจะเพิ่มขึ้นเป็น 70,000 หน่วย หรือเท่ากับสูงขึ้นกว่าร้อยละ 11
เมื่อเทียบกับปี 25470
ทั้งนี้การขยายตัวด้านอุปทานที่อยู่อาศัยมาจากทั้งผู้ประกอบการเดิมและรายใหม่ทั้งขนาดกลางและขนาดเล็ก
และมีการขยายตัวของโครงสร้างพื้นฐานและระบบสาธารณูปโภคคมนาคมมากขึ้นในหลายพื้นที่

  ภาพรวมของที่อยู่อาศัยสร้างเสร็จและจดทะเบียนเพิ่มขึ้น ปี 2546 – 2548

  ------------------------------------------------------------------------
  จำนวน: หน่วย                                                  
  ---------------------------------- ------------ ------------ -----------
  รายการ                             ปี 2546       ปี 2547       ปี 2548

  1. จำนวนที่อยู่อาศัยที่จดทะเบียนเพิ่มขึ้น      50,594       62,796       67,829

  อัตราร้อยละเพิ่มขึ้น (ลดลง)              48.7         24.1         8.0

  2. รูปแบบการจัดสร้างที่อยู่อาศัย                                     

  2.1 สร้างเอง                        18,598       19,859       25,241

  อัตราร้อยละเพิ่มขึ้น (ลดลง)              5.1          6.8          27.1

  2.2 สร้างโดยผู้ประกอบการ (จัดสรร)      31,996       42,937       42,588

  อัตราร้อยละเพิ่มขึ้น (ลดลง)              96.8         34.2         (0.8)

  3. ประเภทอาคารที่อยู่อาศัย                                        

  3.1 บ้านเดี่ยว                        34,692       44,248       23,453

  อัตราร้อยละเพิ่มขึ้น (ลดลง)              38.5         27.5         (47.0)

  3.1.1 จัดสรร                        17,911       26,631       11,134

  3.1.2 สร้างเอง                      16,681       17,617       12,319

  3.2 บ้านแฝด                         1,144        945          115

  อัตราร้อยละเพิ่มขึ้น (ลดลง)              1,330.0      (17.4)       (87.8)

  3.2.1 จัดสรร                        906          761          39

  3.2.2 สร้างเอง                      239          184          76

  3.3 บ้านแถวและอาคารพาณิชย์            12,950       15,418       4,389

  อัตราร้อยละเพิ่มขึ้น (ลดลง)              84.7         19.1         (71.5)

  3.3.1 จัดสรร                        11,272       13,360       3,486

  3.3.2 สร้างเอง                      1,678        2,058        903

  3.4 แฟลตและอาคารชุด                 1,908        2,185        6,653

  อัตราร้อยละเพิ่มขึ้น (ลดลง)              (3.2)        14.5         204.5

  4. พื้นที่ที่มีการเพิ่มขึ้นของที่อยู่อาศัย                                   

  4.1 กรุงเทพมหานคร                   25,811       36,739       31,387

  อัตราร้อยละเพิ่มขึ้น (ลดลง)              29.1         42.3         (14.6)

  4.2 สมุทรปราการ                     2,388        1,981        2,704

  อัตราร้อยละเพิ่มขึ้น (ลดลง)              10.7         (17.0)       36.5

  4.3 นนทบุรี                          9,393        6,249        13,691

  อัตราร้อยละเพิ่มขึ้น (ลดลง)              306.1        (33.5)       119.1

  4.4 ปทุมธานี                         6,939        11,170       9,830

  อัตราร้อยละเพิ่มขึ้น (ลดลง)              28.8         61.0         (12.0)

  4.5 นครปฐม                         4,164        5,216        6,384

  อัตราร้อยละเพิ่มขึ้น (ลดลง)              34.3         25.3         22.4

  4.6 สมุทรสาคร                       1,899        1,441        3,833

  อัตราร้อยละเพิ่มขึ้น (ลดลง)              75.3         (24.1)       166.0
  ------------------------------------------------------------------------

  นิยาม: ที่อยู่อาศัยสร้างเสร็จจดทะเบียน หมายถึง
  จำนวนที่อยู่อาศัยที่ก่อสร้างเสร็จไม่ต่ำกว่าร้อยละ 70
  และนำมาขอหมายเลขประจำบ้านที่สำนักงานเขตในกทม. และเทศบาล
  และสำนักงานจังหวัดในปริมณฑล ทั้งที่อยู่อาศัยที่สร้างโดยผู้ประกอบการ (เรียกว่า “จัดสรร”)
  และเจ้าของบ้านสร้างเอง (เรียกว่า “สร้างเอง”)

  ที่มา: สำนักงานเขตกรุงเทพมหานคร เทศบาล และสำนักงานจังหวัดในปริมณฑล

รวบรวมโดย : ฝ่ายวิชาการ ธอส. และศูนย์ข้อมูลอสังหาริมทรัพย์ ธอส.

สำหรับจำนวนที่อยู่อาศัยในโครงการเปิดตัวใหม่ในเขตกรุงเทพมหานครและปริมณฑล ในช่วงปี 2544
– 2547
ที่แสดงในตารางข้างต้นนี้จะพบว่าอัตราการขยายตัวของจำนวนบ้านเดี่ยวและทาวน์เฮ้าส์ลดลงในปี
2547 เมื่อเทียบกับปีก่อน ขณะที่อาคารชุดมีอัตราการขยายตัวอย่างมากขึ้นในปีผ่านมา
ยังผลให้การขยายตัวโดยรวมสำหรับปี 2547 มีอัตราการขยายตัวอย่างต่อเนื่องจากปีที่ผ่านมา
เนื่องมาจากภาวะอัตราดอกเบี้ยที่ยังคงอยู่ในระดับต่ำและการแข่งขันอย่างรุนแรงระหว่างสถาบันการเงินต่างๆ
ในการเสนอสินเชื่อ รวมทั้งการเติบโตทางเศรษฐกิจโดยรวมของประเทศและกำลังซื้อของผู้บริโภค
ส่งผลให้แนวโน้มการขยายตัวของธุรกิจอสังหาริมทรัพย์จะยังคงเติบโตอย่างต่อเนื่อง

สำหรับแนวโน้มในปี 2549 คาดว่าตลาดที่อยู่อาศัยจะมีอัตราการขยายตัวต่อเนื่อง
แต่ในอัตราการขยายตัวที่ประมาณร้อยละ 10 ถึง ร้อยละ 15 จากปี 2548
เนื่องจากปัจจัยลบหลายประการ เช่น ราคาน้ำมันดิบตลาดโลกที่ยังอยู่ในระดับสูง
การปรับขึ้นของอัตราดอกเบี้ย และอัตราเงินเฟ้อ รวมทั้งมีปัจจัยที่มีผลต่อความเชื่อมั่นโดยรวม ได้แก่
สถานการณ์ความรุนแรงในภาคใต้ ปัจจัยเหล่านี้จะทำให้ต้นทุนการก่อสร้างสูงขึ้น
ส่งผลกระทบต่อราคาที่อยู่อาศัยสร้างใหม่และมีผลทางจิตวิทยาต่อผู้ซื้อบ้าน
ทั้งนี้การขยายตัวของตลาดที่อยู่อาศัยในปี 2549 คาดว่าจะเป็นไปตามภาวะเศรษฐกิจ
การแข่งขันของผู้ประกอบการธุรกิจอสังหาริมทรัพย์ และแนวโน้มอัตราดอกเบี้ยสำหรับที่อยู่อาศัย

ภาวะการแข่งขัน

การแข่งขันของธุรกิจพัฒนาอสังหาริมทรัพย์ในช่วงที่ผ่านมามีการแข่งขันที่สูง
ทั้งในด้านของการเลือกทำเลที่ตั้ง ราคา และคุณภาพของโครงการ
ในขณะที่มีโครงการที่สร้างเสร็จพร้อมขายที่มีการออกแบบที่สวยงาม อยู่สบาย
เน้นประโยชน์ใช้สอยอย่างคุ้มค่า และส่วนใหญ่เป็นทำเลที่ตั้งย่านใจกลางเมือง
อีกทั้งยังมีโครงการที่อยู่ระหว่างพัฒนาอีกหลายแห่งซึ่งล้วนแล้วแต่เป็นทำเลที่ตั้งที่สะดวกในการเดินทางสำหรับคนทำงานในย่านธุรกิจที่สำคัญหลายแห่ง
ประกอบกับมีกลยุทธ์ในด้านการส่งเสริมการขายอย่างต่อเนื่องในการมอบสิทธิพิเศษต่างๆ ให้กับลูกค้า
ในด้านราคาที่อยู่อาศัยมีแนวโน้มการปรับราคาที่สูงขึ้นอันเนื่องมาจากราคาวัสดุก่อสร้าง
และราคาน้ำมันที่สูงขึ้นทำให้ต้นทุนโครงการอสังหาริมทรัพย์ที่จะก่อสร้างใหม่จะต้องปรับราคาขายให้สูงขึ้นตามต้นทุนการก่อสร้าง
ซึ่งจะกลายเป็นปัจจัยที่สำคัญต่อธุรกิจนี้ได้

การแข่งขันในธุรกิจพัฒนาอสังหาริมทรัพย์ในปี 2549 คาดว่าจะมีการแข่งขันมากพอสมควร
โดยเฉพาะโครงการแนวราบในระดับราคา 2 ล้านบาทขึ้นไป ในเขตกรุงเทพฯ และปริมณฑล
เนื่องจากมีโครงการที่ได้เปิดตัวไปแล้วหลายโครงการ
ขณะเดียวกันธุรกิจบ้านมือสองของสถาบันการเงินก็มีการเร่งระบายขายทรัพย์สินออกมาอย่างต่อเนื่อง
และภาครัฐกำลังมีนโยบายส่งเสริมตลาดบ้านมือสอง
ซึ่งเป็นอีกปัจจัยหนึ่งที่อาจมีผลกระทบต่อภาวะการแข่งขัน
สำหรับผู้ประกอบการที่เป็นโครงการที่ก่อสร้างใหม่ หรืออยู่ระหว่างก่อสร้างในปี 2549
จะมีภาระต้นทุนที่เพิ่มสูงขึ้น
โดยเฉพาะในส่วนของวัสดุก่อสร้างที่มีแนวโน้มราคาและความต้องการที่เพิ่มสูงขึ้น
ซึ่งมีผลมาจากการปรับตัวขึ้นของราคาน้ำมันซึ่งเป็นปัจจัยสำคัญในการผลิตและขนส่ง
และจากความต้องการในการก่อสร้างหรือซ่อมแซมอาคารบ้านเรือนรวมถึงการก่อสร้างโครงการของภาครัฐ
เช่น โครงการบ้านเอื้ออาทร ระบบสาธารณูปโภค และโครงการเมกกะโปรเจกต่างๆ และในปี
2548 รัฐบาลได้ปล่อยลอยตัวราคาน้ำมันดีเซลในระดับ
ซึ่งจะทำให้ราคาน้ำมันดีเซลมีการปรับราคาสูงขึ้น
และทำให้ต้นทุนของอุตสาหกรรมวัสดุก่อสร้างปรับตัวสูงขึ้นตามไปด้วย
ส่งผลให้ราคาที่อยู่อาศัยอาจมีการปรับราคาขายเพิ่มขึ้นตามภาระต้นทุน
อีกทั้งอัตราดอกเบี้ยที่มีแนวโน้มการปรับขึ้นประมาณร้อยละ 1.00 ถึง 1.50
ก็อาจเป็นอีกปัจจัยหนึ่งในการตัดสินใจซื้อที่อยู่อาศัยสำหรับผู้บริโภค ทำให้ในปี 2549
ผู้ประกอบการในธุรกิจอสังหาริมทรัพย์จะต้องมีการแข่งขันที่สูงขึ้น
ทั้งในการแข่งขันกันในเลือกทำเลที่ตั้งโครงการที่มีศักยภาพ การควบคุมต้นทุน
คุณภาพของการก่อสร้าง ราคาขาย พร้อมทั้งให้เงื่อนไข และสิทธิพิเศษต่าง ๆ กับผู้ซื้อที่หลากหลาย

สำหรับนโยบายของบริษัทนั้น บริษัทเน้นนโยบายทั้งแบบสร้างบ้านก่อนขายและบ้านสั่งสร้าง
เนื่องจากเห็นว่ายังมีความต้องการของตลาดอีกมาก
โดยลูกค้าของบริษัทซึ่งเป็นกลุ่มที่ต้องการบ้านในระดับราคาปานกลางตั้งแต่ 1 – 5 ล้านบาทขึ้นไป
ยังคงต้องการบ้านสั่งสร้างที่ลูกค้าสามารถติดตามดูแลการก่อสร้างบ้านได้ตลอดเวลา
และสามารถปรับเปลี่ยนแบบบ้านได้ตามที่ต้องการ
ด้วยประสบการณ์และชื่อเสียงของบริษัทในช่วงที่ผ่านมา
ทำให้บริษัทได้รับการยอมรับจากผู้บริโภคเป็นอย่างมาก อีกทั้งบริษัทมีแบบให้เลือกทั้งบ้านเดี่ยว
ทาวน์เฮ้าส์ บ้านแฝด และอาคารชุด ในทำเลต่างๆ กัน
ทำให้สามารถตอบสนองความต้องการของลูกค้าได้ดี จึงไม่ได้รับผลกระทบจากการแข่งขันมากนัก
โดยบริษัทมีนโยบายแข่งขันด้วยการสร้างบ้านที่มีคุณภาพ
ภายใต้ราคาที่เหมาะสมและสามารถแข่งขันได้

ปัจจัยแห่งความสำเร็จ (Key Success Factor)

-   บริษัทมีผู้บริหารหลักที่มีประสบการณ์ทางด้านการพัฒนาอสังหาริมทรัพย์มาเกือบ 30 ปี
    จึงสามารถพัฒนาสินค้าที่มีคุณภาพดีตรงตามความต้องการของผู้บริโภคในต้นทุนที่แข่งขันกับตลาดได้

-   บริษัทมีโครงการกระจายทั่วทุกทิศทางของกรุงเทพมหานคร และปริมณฑล รวมทั้งต่างจังหวัด
    และยังมีโครงการที่หลากหลายทั้งอาคารแนวราบและแนวสูง
    ทำให้เพิ่มโอกาสในการขายและกระจายความเสี่ยงในการลงทุน

-   บริษัทพัฒนาคุณภาพของสินค้าและบริการอย่างต่อเนื่อง ดังจะเห็นได้จากการที่บริษัทเข้าสู่ระบบ
    ISO 9001 ซึ่งมีขอบเขตการควบคุมระบบคุณภาพครบวงจรตลอดการผลิตจนถึงการส่งมอบ
    เน้นคุณภาพของการวางผัง การออกแบบ การก่อสร้าง และการให้บริการหลังการขาย
    ให้ตรงข้อกำหนดของกฎหมาย มาตรฐานวิชาชีพ และข้อตกลงที่เป็นเอกสารกับลูกค้า
    อันเป็นการแสดงให้เห็นว่าในทุกขั้นตอนไปถึงการส่งมอบสินค้าให้ถึงมือลูกค้าจะต้องมีการตรวจสอบอยู่เสมอและทำให้สามารถส่งมอบงานแก่ลูกค้าเร็วขึ้นโดยไม่มีปัญหา
    ซึ่งเป็นปัจจัยสำคัญอีกประการในการสร้างความเชื่อมั่นแก่ลูกค้า

-   บริษัททำธุรกิจบนพื้นฐานของความซื่อสัตย์ ยุติธรรม ตั้งใจจริง และจริงใจ
    เพื่อให้ทุกฝ่ายที่เกี่ยวข้องได้ประโยชน์ร่วมกัน ซึ่งได้แก่ ลูกค้า พนักงาน ผู้รับเหมา ผู้ถือหุ้น
    ร้านค้า และสังคม

-   ปัจจุบัน บริษัทมีที่ดินเพียงพอที่จะสามารถพัฒนาโครงการได้อีกประมาณ 2-3 ปี อย่างไรก็ตาม
    บริษัทก็มิได้ละโอกาสในการที่จะพัฒนาที่ดินที่มีศักยภาพสูง
    ดังนั้นหากบริษัทเล็งเห็นว่าที่ดินนั้นสามารถสร้างและโอนได้เร็ว
    บริษัทก็จะพิจารณาลงทุนเพิ่มเติม ทั้งนี้
    ต้องตั้งอยู่ในสมมติฐานว่าต้นทุนที่ดินนั้นจะต้องไม่สูงเกินไป

3.3 การจัดหาผลิตภัณฑ์หรือบริการ

ขั้นตอนการดำเนินธุรกิจ

วิเคราะห์โครงการ (โดยย่อ) พิจารณาแหล่งที่จะซื้อที่ดิน โดยวิเคราะห์ทำเลที่ตั้ง รูปร่างขนาด
และลักษณะของ โครงการที่จะทำ สภาวะเศรษฐกิจและสังคมในช่วงเวลานั้น กลุ่มลูกค้าเป้าหมาย

ขอสินเชื่อจากสถาบันการเงิน ทำการติดต่อขอสินเชื่อจากสถาบันการเงินเพื่อทำโครงการดังกล่าว

ซื้อที่ดิน ซื้อที่ดิน ที่พิจารณาแล้วว่าเหมาะสมจะทำโครงการ

จัดทำโครงการ จัดทำโครงการโดยละเอียด ทำแผนการตลาดและการขาย
ประมาณการรายรับรายจ่าย ผลกระทบต่อสิ่งแวดล้อมและสังคม
เปรียบเทียบกับโครงการที่คล้ายคลึงกัน เป็นต้น

วางผังและออกแบบโครงการ ทำการออกแบบการก่อสร้าง และวางผังโครงสร้าง

ขออนุญาตปลูกสร้าง ยื่นเรื่องขออนุญาตปลูกสร้างและอื่นๆ ต่อหน่วยงานราชการที่เกี่ยวข้อง

คัดเลือกผู้รับเหมาก่อสร้าง คัดเลือกผู้รับเหมา รวมทั้งผู้บริหารโครงการ และวิศวกรผู้ควบคุมดูแล

ขายและรับเงินค่างวด
ขายลูกค้าและเริ่มก่อสร้างโดยใช้ระยะเวลาแตกต่างกันขึ้นอยู่กับประเภทโครงการ

ส่งมอบและโอนกรรมสิทธิ์ เมื่อโครงการแล้วเสร็จก็จะทำการส่งมอบและโอนกรรมสิทธิ์ให้ลูกค้า

การให้บริการหลังการขาย แต่ละโครงการจะมีสิ่งอำนวยความสะดวกให้ผู้อยู่อาศัย เช่น
เก็บขยะรักษาความปลอดภัย การดูแลสวนส่วนกลาง การดูแลความสะอาดส่วนกลาง เป็นต้น

การจัดหาที่ดินเพื่อการพัฒนา

ปัจจุบันบริษัทกำลังดำเนินการจัดหาและคัดเลือกซื้อที่ดินผืนใหม่ที่มีศักยภาพสูงเพื่อรองรับการขยายตัว
โดยที่ดินที่บริษัทจะดำเนินการจัดซื้อจะต้องมีคุณสมบัติครบถ้วน
ตามปัจจัยที่บริษัทใช้เป็นเกณฑ์ในการพิจารณาดังต่อไปนี้

-   ทำเลที่ตั้ง

  บริษัทจะพิจารณาจัดซื้อที่ดินให้กระจายในหลายทำเล
  เพื่อตอบสนองความต้องการของลูกค้าในแต่ละพื้นที่ และเพื่อความสอดคล้องต่อรูปแบบต่างๆ
  ของโครงการที่บริษัทจะดำเนินการพัฒนา

-   การคมนาคม

  บริษัทจะจัดซื้อที่ดินแปลงที่สามารถเข้าถึงได้อย่างสะดวก เหมาะสมกับแต่ละชนิดของโครงการ
  หากเป็นโครงการหมู่บ้านแนวราบ จะต้องมีถนนเข้าถึงโครงการ
  มีระบบขนส่งมวลชนในระยะใกล้เคียง หากเป็นโครงการที่พักอาศัยแบบอาคารสูง
  จะต้องอยู่ในระยะที่สามารถเข้าถึงโครงข่ายขนส่งมวลชนแบบใหม่ที่อยู่บนระบบรางได้
  หากไม่มีจะต้องมีสิ่งอำนวยความสะดวกที่ครบครันอยู่ใกล้เคียงและมีความเป็นชุมชนสูง

-   สาธารณูปโภค

  ที่ดินที่บริษัทจะจัดซื้อจะต้องสามารถเชื่อมต่อกับระบบสาธารณูปโภคพื้นฐานได้ เช่น ไฟฟ้า ประปา
  โทรศัพท์ การระบายน้ำ เป็นต้น

-   กฎหมาย

  บริษัทจะจัดซื้อที่ดินได้รับการตรวจสอบข้อบัญญัติทางกฎหมาย และข้อบังคับต่างๆ
  ของหน่วยงานที่เกี่ยวข้องแล้วว่า ไม่มีข้อควบคุมใดๆ
  ที่มีผลต่อแนวทางการพัฒนาที่บริษัทกำหนดขึ้นบนที่ดินแปลงนั้นๆ

-   สิ่งอำนวยความสะดวก

  ภายในระยะใกล้เคียงของที่ดินที่บริษัทจะจัดซื้อ
  จะต้องมีสิ่งอำนวยความสะดวกที่จำเป็นต่อการใช้ชีวิตประจำวัน เช่น ศูนย์การค้า ตลาด
  โรงเรียน โรงพยาบาล เป็นต้น

-   สิ่งแวดล้อม

  บริษัทจะจัดซื้อแปลงที่ดินที่ล้อมรอบด้วยสิ่งแวดล้อมที่ดี
  เหมาะสมกับรูปแบบของโครงการที่จะถูกพัฒนาขึ้น ทั้งนี้จะต้องไม่อยู่ติดกับแหล่งเสื่อมโทรม
  และสถานที่ที่อาจก่อให้เกิดอันตรายต่อลูกค้าผู้ซื้อสินค้าของบริษัทได้

-   รูปร่างและขนาดที่ดิน

  บริษัทจะคัดเลือกแปลงที่ดินที่มีรูปร่างที่อำนวยให้สามารถจัดวางผังโครงการได้อย่างเหมาะสมตามหลักวิชาการ
  และจะจัดซื้อที่ดินที่มีขนาดเหมาะสมกับชนิดของโครงการที่จะพัฒนา

-   แนวโน้มในอนาคต

  บริษัทจะพยายามคัดเลือกที่ดินในพื้นที่ที่บริษัทเห็นว่ามีแนวโน้มที่จะเจริญเติบโตในแนวทางที่ดีขึ้นเพื่อให้ลูกค้าของบริษัทได้รับประโยชน์จากการเพิ่มค่าในทรัพย์สินที่ซื้อไปจากบริษัท

แนวทางการจัดหาที่ดิน

บริษัทได้ใช้ช่องทางที่หลากหลายเป็นแนวทางในการจัดหาที่ดิน
ซึ่งประกอบด้วยแนวทางที่บริษัทเป็นผู้ติดต่อกับเจ้าของที่ดินด้วยตัวเองและแนวทางที่บริษัทได้รับการเสนอขายจากตัวแทนขายที่ดินต่างๆ

สำหรับแนวทางที่บริษัทเป็นผู้ดำเนินการติดต่อด้วยตัวเอง
จะมีแหล่งที่มาจากผู้ที่เป็นเจ้าของที่ดินโดยตรง โดยที่บริษัทจะลงประกาศซื้อที่ดินในสื่อต่างๆ
รวมทั้งตรวจสอบประกาศขายที่ดินในสื่อนั้นๆ รวมถึงการตรวจสอบกับสถาบันที่มีสินทรัพย์ประกาศขาย
เช่น สถาบันการเงิน กรมบังคับคดี การจัดประมูลภาคเอกชน เป็นระยะๆ อย่างสม่ำเสมอ

สำหรับแนวทางที่บริษัทได้รับการเสนอขายจากตัวแทนขายที่ดิน
บริษัทจะคัดเลือกจัดซื้อตามคุณสมบัติของที่ดินที่บริษัทต้องการ เปรียบเทียบกับราคาที่ดินแปลงอื่นๆ

ที่ดินที่ผ่านการคัดเลือกจะถูกนำเสนอสู่การพิจารณาของคณะกรรมการบริหาร
และ/หรือคณะกรรมการบริษัทเพื่อพิจารณา

วิธีการคัดเลือกผู้รับเหมา

ผู้รับเหมาใหม่ที่ต้องการเข้ามารับงานกับบริษัทจะต้องกรอกข้อมูลตามแบบฟอร์มของบริษัทพร้อมทั้งแนบเอกสารประกอบเพื่อการพิจารณา
ซึ่งกระทำโดยการสัมภาษณ์ การดูผลงานที่ทำอยู่ การสอบถามจากผู้ที่เกี่ยวข้อง
หรือการตรวจสอบจากใบรับรองผลงาน ซึ่งอาจใช้วิธีใดวิธีหนึ่งหรือหลายวิธีร่วมกัน
เมื่อผ่านเกณฑ์การพิจารณาและมีการจัดจ้างแล้ว บริษัทจะขึ้นทะเบียนผู้รับเหมารายนั้นไว้
และมีการประเมินผลและสรุปผลงานปีละ 2 ครั้ง เพื่อนำมาประกอบการพิจารณาการให้งานใหม่
การประเมินผลนี้จะทำกับผู้รับเหมาทุกรายที่ขึ้นทะเบียนรับงานกับบริษัทซึ่งปัจจุบันมีผู้รับเหมาประมาณ
50 ราย ทั้งนี้ไม่มีผู้รับเหมารายใดที่รับงานจากบริษัทมากเกินกว่าร้อยละ 30
ของมูลค่าการก่อสร้างทั้งปีของบริษัท

หลักเกณฑ์การคัดเลือกผู้รับเหมา

การคัดเลือกจะพิจารณาจากประเภทของผู้รับเหมา เงินทุนจดทะเบียน และเงินทุนหมุนเวียน
ประวัติผลงานที่ผ่านมาของผู้รับเหมารายนั้น ดังนี้

-   ประเภทผู้รับเหมา แบ่งเป็น นิติบุคคล และบุคคลธรรมดา ซึ่งจะต้องจดทะเบียนจัดตั้งนิติบุคคล
    มีเลขที่บัตรประชาชนและต้องมีเลขประจำตัวผู้เสียภาษีอย่างถูกต้อง

-   เงินทุนจดทะเบียนและเงินทุนหมุนเวียน
    จะต้องมีเพียงพอและเหมาะสมกับลักษณะงานและปริมาณงานที่จะรับจ้าง
    ซึ่งสามารถดูประกอบกับผลงานที่ผ่านมา

-   ผลงานที่ผ่านมาของผู้รับเหมา
    ผู้รับเหมาจะต้องแสดงผลงานที่เคยทำในอดีตที่มีลักษณะงานเหมือนหรือคล้ายกับงานที่จะขอรับจ้าง
    รวมถึงจำนวนและขนาดของงานที่เคยทำด้วย
    หากเป็นผู้ที่เริ่มจัดตั้งนิติบุคคลใหม่หรือเพิ่งเริ่มรับเหมา
    ผู้บริหารและ/หรือทีมงานจะต้องมีประสบการณ์ที่เชื่อถือได้ในงานที่จะรับจ้าง
    ไม่มีประวัติการทำงานหรือประวัติส่วนตัวเสียหาย

แหล่งที่มาและวัสดุที่ใช้ในการการก่อสร้าง

ปัจจุบันโครงการที่บริษัทดำเนินการอยู่มากกว่าร้อยละ 80
จะทำสัญญาจ้างเหมาทั้งค่าแรงและค่าก่อสร้างกับผู้รับเหมา
ดังนั้นผู้รับเหมาจะเป็นผู้จัดหาวัสดุหลักที่ใช้ในการก่อสร้างเองเป็นส่วนใหญ่
โดยผู้รับเหมาจะเป็นผู้แบกรับความเสี่ยงการปรับตัวสูงขึ้นของราคาวัสดุก่อสร้างในส่วนที่ผู้รับเหมาเป็นผู้จัดหา
ส่วนวัสดุก่อสร้างบางประเภทได้แก่ เหล็ก เสาเข็ม สุขภัณฑ์ และหลังคา เป็นต้น
บริษัทจะเป็นผู้จัดหาเอง โดยมีการยืนยันราคาล่วงหน้าประมาณ 6 – 12
เดือนกับผู้จำหน่ายวัสดุก่อสร้าง
อีกทั้งการสั่งซื้อเป็นจำนวนมากจะทำให้บริษัทสามารถต่อรองราคาและเงื่อนไขกับผู้ขายและควบคุมต้นทุนค่าก่อสร้างได้
ทั้งนี้ฝ่ายจัดซื้อจะทำหน้าที่ติดตามการเคลื่อนไหวของราคาวัสดุก่อสร้าง
แล้วนำมาประเมินและคำนวณเป็นต้นทุนค่าก่อสร้าง
ซึ่งโดยปกติราคาจะมีการเปลี่ยนแปลงอยู่ในกรอบที่ประเมินไว้
แต่ในกรณีที่มีการเปลี่ยนแปลงสูงเกินกว่าที่ประมาณไว้
บริษัทจะจัดหาวัสดุอื่นที่มีคุณภาพใกล้เคียงกันทดแทน
บริษัทมีระบบและกระบวนการในการควบคุมคุณภาพ เพื่อให้สินค้าที่จะส่งมอบแก่ลูกค้าได้มาตรฐาน
โดยบริษัทได้ผ่านการรับรองคุณภาพตามมาตรฐาน ISO 9001 แล้ว

ในปี 2545 – 2548 บริษัทไม่มีการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด
รวมทั้งบริษัทไม่มีข้อผูกพันว่าจะซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบในอนาคต วัสดุก่อสร้างส่วนใหญ่เป็นสินค้าที่สามารถทดแทนกันได้
ดังนั้นบริษัทจะเลือกสินค้าที่มีคุณภาพตามมาตรฐานและมีระดับราคาที่เหมาะสม

3.4 งานที่ยังไม่ได้ส่งมอบงานของบริษัทและบริษัทย่อย

(1) บริษัท ศุภาลัย จำกัด (มหาชน)

จากมูลค่าสัญญาที่บริษัทมีกับลูกค้า ณ วันที่ 31 ธันวาคม 2548
บริษัทมีภาระผูกพันที่จะต้องส่งมอบสินค้าให้กับผู้ซื้อเป็นจำนวนเงิน 6,620,786,204.52 บาท
โดยคาดว่าภายในปี 2549 บริษัทจะสามารถส่งมอบสินค้าได้ทั้งหมดจำนวน 1,695 ยูนิต
และมูลค่างานที่ยังไม่ได้ส่งมอบในแต่ละโครงการมีดังนี้

+---+-----------------+-------+----------+---------------------------+
| จ |                 |       |          |                           |
| ำ |                 |       |          |                           |
| น |                 |       |          |                           |
| ว |                 |       |          |                           |
| น |                 |       |          |                           |
| ม |                 |       |          |                           |
| ูล |                 |       |          |                           |
| ค |                 |       |          |                           |
| ่า |                 |       |          |                           |
| ง |                 |       |          |                           |
| า |                 |       |          |                           |
| น |                 |       |          |                           |
| แ |                 |       |          |                           |
| ล |                 |       |          |                           |
| ะ |                 |       |          |                           |
| เ |                 |       |          |                           |
| ห |                 |       |          |                           |
| ต |                 |       |          |                           |
| ุผ |                 |       |          |                           |
| ล |                 |       |          |                           |
| ท |                 |       |          |                           |
| ี่ย |                 |       |          |                           |
| ัง |                 |       |          |                           |
| ไ |                 |       |          |                           |
| ม |                 |       |          |                           |
| ่ไ |                 |       |          |                           |
| ด |                 |       |          |                           |
| ้ส |                 |       |          |                           |
| ่ง |                 |       |          |                           |
| ม |                 |       |          |                           |
| อ |                 |       |          |                           |
| บ |                 |       |          |                           |
| ใ |                 |       |          |                           |
| ห |                 |       |          |                           |
| ้ล |                 |       |          |                           |
| ูก |                 |       |          |                           |
| ค |                 |       |          |                           |
| ้า |                 |       |          |                           |
+---+-----------------+-------+----------+---------------------------+
| ล | โครงการ         | จำนว  | มูลค่า     | เหตุผลที่ยังไม่ได้ส่งมอบ         |
| ำ |                 | นหน่วย | (บาท)    |                           |
| ด |                 |       |          |                           |
| ับ |                 |       |          |                           |
+---+-----------------+-------+----------+---------------------------+
| 1 | ศุภาลัย แกรนด์เลค  | 2     | 10,43    |   รอผลอนุมัติสินเชื่อลูกค้า,      |
| . |                 |       | 0,500.00 |   รองานก่อสร้าง             |
+---+-----------------+-------+----------+---------------------------+
| 2 | ศุภาลัย บุรี        | 5     | 17,66    |   รอผลอนุมัติสินเชื่อลูกค้า,      |
| . |                 |       | 0,000.00 |   รอ                      |
|   |                 |       |          | งานก่อสร้างและรอครบกำหนดโอน |
+---+-----------------+-------+----------+---------------------------+
| 3 | ศุภาลัย บุรี 3      | 1     | 2,99     |   รอครบกำหนดโอน           |
| . |                 |       | 0,000.00 |                           |
+---+-----------------+-------+----------+---------------------------+
| 4 | ศุภาลัย ปาร์ค 1    | 2     | 7,40     |   รอครบกำหนดโอน,          |
| . |                 |       | 9,332.64 |   รอผลอนุมัติสินเชื่อลูกค้า       |
+---+-----------------+-------+----------+---------------------------+
| 5 | ศุภาลัย ปาร์ค 2    | 7     | 16,75    |   รอผลอนุมัติสินเชื่อลูกค้า       |
| . |                 |       | 7,873.88 |                           |
+---+-----------------+-------+----------+---------------------------+
| 6 | ศุภาลัย ปาร์ค 3    | 2     | 9,00     |   รอครบกำหนดโอน           |
| . |                 |       | 8,500.00 |                           |
+---+-----------------+-------+----------+---------------------------+
| 7 | ศุภาลัย ปาร์ค      | 6     | 95       |   รอครบกำหนดโอน           |
| . | ที่จอดรถ (CP)     |       | 0,000.00 |                           |
+---+-----------------+-------+----------+---------------------------+
| 8 | ศุภาลัย ออร์คิดปาร์ค | 14    | 62,49    |   รอครบกำหนดโอน,          |
| . | 2               |       | 4,500.00 |   รอผลอนุมัติสินเชื่อลูกค้า       |
+---+-----------------+-------+----------+---------------------------+
| 9 | ศุภาลัย ออร์คิดปาร์ค | 10    | 41,10    |   รอครบกำหนดโอน,          |
| . | 3               |       | 9,000.00 |   รอผลอนุมัติสินเชื่อลูกค้า       |
+---+-----------------+-------+----------+---------------------------+
| 1 | ศุภาลัย ออร์คิดปาร์ค | 2     | 9,69     |   รอผลอนุมัติธนาคาร          |
| 0 | วัชรพล           |       | 0,000.00 |                           |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย วิลล์       | 13    | 29,69    |   รอครบกำหนดโอน,          |
| 1 | ธนบุรี-ปากท่อ      |       | 5,000.00 |   รอผลอนุมัติสินเชื่อลูกค้า       |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย วิลล์       | 4     | 13,42    |   รอครบกำหนดโอน,          |
| 2 | รัตนาธิเบศร์       |       | 0,100.00 |   รอผลอนุมัติสินเชื่อลูกค้า       |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย การ์เด้นวิลล์ | 1     | 6,02     |   รอครบกำหนดโอน           |
| 3 |                 |       | 9,000.00 |                           |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย รัชดาภิเษก  | 3     | 11,04    |   รอครบกำหนดโอน           |
| 4 |                 |       | 0,000.00 |                           |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย วิลล์       | 57    | 147,71   |   รอครบกำหนดโอน,          |
| 5 | ศรีนครินทร์        |       | 7,497.00 |   รอผลอนุมัติสินเชื่อลูกค้า       |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย วิลล์       | 58    | 164,29   |   รอครบกำหนดโอน,          |
| 6 | เอกมัย-รามอินทรา  |       | 1,080.00 |   รอผลอนุมัติสินเชื่อลูกค้า       |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย พรีเมียร์    | 325   | 1,383,05 |   โครงการกำลังก่อสร้าง       |
| 7 | เพลส อโศก       |       | 7,607.00 |                           |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย โอเรียนทัล  | 306   | 896,14   |   โครงการกำลังก่อสร้าง       |
| 8 | เพลส สาทร-สวนพลู |       | 1,723.00 |                           |
| . |                 |       |          |                           |
+---+-----------------+-------+----------+---------------------------+
| 1 | ศุภาลัย คาซา ริวา  | 156*  | 859,95   |   โครงการกำลังก่อสร้าง       |
| 9 |                 |       | 0,091.00 |                           |
| . |                 |       |          |                           |
+---+-----------------+-------+----------+---------------------------+
| 2 | ซิตี้โฮม สุขุมวิท     | 921*  | 1,301,35 |   โครงการกำลังก่อสร้าง       |
| 0 |                 |       | 1,300.00 |                           |
| . |                 |       |          |                           |
+---+-----------------+-------+----------+---------------------------+
| 2 | ซิตี้โฮม รัชดาภิเษก  | 1,    | 1,629,59 |   โครงการกำลังก่อสร้าง       |
| 1 |                 | 428** | 3,100.00 |                           |
| . |                 |       |          |                           |
+---+-----------------+-------+----------+---------------------------+
|   | รวม             | 3,323 | 6,620,78 |                           |
|   |                 |       | 6,204.52 |                           |
+---+-----------------+-------+----------+---------------------------+

หมายเหตุ: * บริษัทสามารถส่งมอบสินค้าซึ่งเป็นโครงการอาคารสูง 2 โครงการ
ที่อยู่ระหว่างก่อสร้างได้ภายในปี 2550 จำนวน 705 ยูนิต

ในปี 2551 จำนวน 372 ยูนิต

** โครงการซิตี้โฮม รัชดาภิเษก บริษัทสามารถส่งมอบสินค้าได้บางส่วนภายในปี 2549 จำนวน
877 ยูนิต ส่วนที่เหลือสามารถส่งมอบ

สินค้าได้ในปี 2550 จำนวน 551 ยูนิต

(2) บริษัท หาดใหญ่นครินทร์ จำกัด

ณ วันที่ 31 ธันวาคม 2548 บริษัท หาดใหญ่นครินทร์ จำกัด
มีภาระผูกพันที่จะต้องส่งมอบสินค้าให้กับผู้ซื้อเป็นจำนวนเงิน 119,302,838.00 บาท
โดยคาดว่าจะสามารถส่งมอบสินค้าได้ทั้งหมดจำนวน 58 แปลง ภายในปี 2549
มูลค่างานที่ยังไม่ได้ส่งมอบในแต่ละโครงการมีดังนี้

+---+------------------+------+----------+----------------------------+
| จ |                  |      |          |                            |
| ำ |                  |      |          |                            |
| น |                  |      |          |                            |
| ว |                  |      |          |                            |
| น |                  |      |          |                            |
| ม |                  |      |          |                            |
| ูล |                  |      |          |                            |
| ค |                  |      |          |                            |
| ่า |                  |      |          |                            |
| ง |                  |      |          |                            |
| า |                  |      |          |                            |
| น |                  |      |          |                            |
| แ |                  |      |          |                            |
| ล |                  |      |          |                            |
| ะ |                  |      |          |                            |
| เ |                  |      |          |                            |
| ห |                  |      |          |                            |
| ต |                  |      |          |                            |
| ุผ |                  |      |          |                            |
| ล |                  |      |          |                            |
| ท |                  |      |          |                            |
| ี่ย |                  |      |          |                            |
| ัง |                  |      |          |                            |
| ไ |                  |      |          |                            |
| ม |                  |      |          |                            |
| ่ไ |                  |      |          |                            |
| ด |                  |      |          |                            |
| ้ส |                  |      |          |                            |
| ่ง |                  |      |          |                            |
| ม |                  |      |          |                            |
| อ |                  |      |          |                            |
| บ |                  |      |          |                            |
| ใ |                  |      |          |                            |
| ห |                  |      |          |                            |
| ้ล |                  |      |          |                            |
| ูก |                  |      |          |                            |
| ค |                  |      |          |                            |
| ้า |                  |      |          |                            |
+---+------------------+------+----------+----------------------------+
| ล | โครงการ          | จ    | มูลค่า     | เหตุผลที่ยังไม่ได้ส่งมอบ          |
| ำ |                  | ำนวน | (บาท)    |                            |
| ด |                  | หน่วย |          |                            |
| ับ |                  |      |          |                            |
+---+------------------+------+----------+----------------------------+
| 1 | ปาล์มสปริง 1       | 8    | 21,03    |   โครงการกำลังก่อสร้าง        |
| . |                  |      | 2,500.00 |                            |
+---+------------------+------+----------+----------------------------+
|   |                  | 20   | 54,90    |   รอครบกำหนดโอน            |
|   |                  |      | 3,000.00 |                            |
+---+------------------+------+----------+----------------------------+
| 2 | ปาล์มสปริง 2       | 3    | 8,39     |   โครงการกำลังก่อสร้าง        |
| . |                  |      | 8,955.00 |                            |
+---+------------------+------+----------+----------------------------+
|   |                  | 2    | 6,07     |   รอครบกำหนดโอน            |
|   |                  |      | 7,400.00 |                            |
+---+------------------+------+----------+----------------------------+
| 3 | อาเชี่ยน เทรด      |      |          |                            |
| . | เซ็นเตอร์          |      |          |                            |
+---+------------------+------+----------+----------------------------+
|   | - อาคารชุด        | 21   | 10,93    |   รอผลอนุมัติสินเชื่อลูกค้า        |
|   |                  |      | 0,893.00 |                            |
+---+------------------+------+----------+----------------------------+
|   | - อาคารพาณิชย์     | 4    | 17,96    |   รอผลอนุมัติสินเชื่อลูกค้า        |
|   |                  |      | 0,000.00 |                            |
+---+------------------+------+----------+----------------------------+
|   | รวม              | 58   | 119,30   |                            |
|   |                  |      | 2,838.00 |                            |
+---+------------------+------+----------+----------------------------+

(3) บริษัท ศุภาลัยอิสาน จำกัด

- ไม่มี -

(4) บริษัท ภูเก็ตเอสเตท จำกัด

  - ไม่มี –